CELEX: 32013D0346
Language: et
Date: 2013-06-28 00:00:00
Title: 2013/346/EL: Komisjoni rakendusotsus, 28. juuni 2013 , millega kiidetakse heaks Horvaatia esitatud kava kodulindude ja haudemunade liidusisese kaubandusega tegelevate ettevõtete heakskiitmiseks vastavalt nõukogu direktiivile 2009/158/EÜ (teatavaks tehtud numbri C(2013) 3988 all)  EMPs kohaldatav tekst

2.7.2013   
            
            
               ET
            
            
               Euroopa Liidu Teataja
            
            
               L 183/12
            
         
      KOMISJONI RAKENDUSOTSUS,
   28. juuni 2013,
   millega kiidetakse heaks Horvaatia esitatud kava kodulindude ja haudemunade liidusisese kaubandusega tegelevate ettevõtete heakskiitmiseks vastavalt nõukogu direktiivile 2009/158/EÜ
   (teatavaks tehtud numbri C(2013) 3988 all)
   (EMPs kohaldatav tekst)
   (2013/346/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, (1) eriti selle artikli 3 lõike 1 teist lõiku,
   ning arvestades järgmist:
   
               (1)
            
            
               Direktiivi 2009/158/EÜ artikli 3 lõikes 1 on sätestatud, et liikmesriigid esitavad komisjonile kava, kus on kirjeldatud riiklikke meetmeid, mida nad kavatsevad rakendada, et tagada kõnealuse direktiivi II lisas esitatud ettevõtete heakskiitmise eeskirjade järgimine ühendusesisesel kodulindude ja haudemunadega kauplemisel.
            
         
               (2)
            
            
               Võttes arvesse Horvaatia ühinemist ELiga 1. juulil 2013, esitas Horvaatia komisjonile oma kava vastavalt direktiivi 2009/158/EÜ artikli 3 lõikele 1. Kõnealune kava, mida on muudetud pärast seda, kui komisjon läbivaatamise käigus esitas oma soovitused, vastab direktiivis 2009/158/EÜ sätestatud kriteeriumidele ning selle alusel on võimalik täita kõnealuse direktiivi eesmärke, kui Horvaatia seda kava tõhusalt rakendab ja korrapäraselt ajakohastab. Seepärast tuleks kõnealune kava heaks kiita.
            
         
               (3)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2009/158/EÜ artikli 3 lõike 1 kohaselt Horvaatia poolt 19. aprillil 2013. aastal komisjonile esitatud kava, kus on kirjeldatud riiklikke meetmeid, mida Horvaatia kavatseb rakendada, et tagada kõnealuse direktiivi II lisas toodud ettevõtete heakskiitmise eeskirjade järgimine liidusisesel kodulindude ja haudemunadega kauplemisel, kiidetakse heaks.
   Artikkel 2
   Käesolev otsus on adresseeritud liikmesriikidele.
   
      Brüssel, 28. juuni 2013
      
         
            Komisjoni nimel
         
         
            komisjoni liige
         
         Tonio BORG
         
      
   
   
      (1)  ELT L 343, 22.12.2009, lk 74.